Ú r a d  š p e c i á l n e j  p r o k u r a t ú r y Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/1 Gv 187/10/1000	Pezinok, 12.12.2013
EEČ : 2-1-81-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka špeciálnej prokuratúry Generálnej prokuratúry Slovenskej republiky
Podľa § 215 odsek 3 Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

1/ dňa 27. augusta 2010 v čase o 09.20 h v obci XXXXX, okr. XXXXX, v miestnom Obvodnom zdravotnom stredisku v priestoroch ordinácie obvodného lekára pre dospelých napravo vedľa miestnosti s označením dverí č.11, po slovách svojho ošetrujúceho lekára XXXXX: „nejaké sprievodné si doniesol?“, tomuto odovzdal finančnú hotovosť - bankovku v hodnote 5 € za bezdôvodné predĺženie jeho dočasnej práceneschopnosti, v ktorej bol od mesiaca augusta 2010,

2/ dňa 23. septembra 2010 v čase okolo 08.58 h v obci XXXXX, okr. XXXXX, v miestnom Obvodnom zdravotnom stredisku v priestoroch ordinácie obvodného lekára pre dospelých napravo vedľa miestnosti s označením dverí č.11, odovzdal svojmu ošetrujúcemu lekárovi XXXXX finančnú hotovosť - bankovku v hodnote 5 € za bezdôvodné predĺženie jeho dočasnej práceneschopnosti aj v mesiaci októbri 2010,

3/ dňa 13. októbra 2010 v čase okolo 10.30 h počas ordinačných hodín v obci XXXXX, okr. XXXXX, v miestnom Obvodnom zdravotnom stredisku v priestoroch ordinácie obvodného lekára pre dospelých napravo vedľa miestnosti s označením dverí č.11, prisľúbil ošetrujúcemu lekárovi XXXXX odovzdanie finančnej hotovosti v nešpecifikovanej výške za bezdôvodné pokračovanie jeho dočasnej práceneschopnosti do konca mesiaca októbra 2010,

lebo obvinený sa významnou mierou podieľal na objasnení alebo na zistení alebo usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní tohto obvineného pre taký trestný čin alebo pre iný trestný čin

Odôvodnenie:

Vyšetrovaním vykonaným v uvedenej veci bolo zistené, že obv. XXXXX sa dopustil prečinu podplácania podľa § 333 ods. 1 Tr. zák. na skutkovom a právnom základe, ako je to uvedené vo výrokovej časti tohto uznesenia.

XXXXX spáchanie prečinu priznal a usvedčil svojou výpoveďou XXXXX, teraz už bývalého obvodného lekára pre dospelých v obci XXXXX, okr. XXXXX, ktorému odovzdal v dvoch prípadoch úplatok vo výške po 5 € a v jednom prípade mu prisľúbil odovzdanie finančného úplatku v nešpecifikovanej výške po obdržaní peňazí zo Sociálnej poisťovne za to, aby bezdôvodne predĺžil jeho dočasnú práceneschopnosť postupne až do konca mesiaca októbra 2010.

Obvinený tak urobil v trestnom konaní vedenom proti teraz už právoplatne odsúdenému XXXXX a to pri výsluchu pred vyšetrovateľom ako aj v konaní pred Špecializovaným trestným súdom v Pezinku, pričom jeho výpoveď značnou mierou prispela k usvedčeniu a k odsúdeniu XXXXX z korupčného správania. 

Z rozsudku Špecializovaného trestného súdu v Pezinku sp. zn. PK-2T/8/2012 zo dňa 22.04.2013 v spojení s uznesením Najvyššieho súdu SR sp. zn. 3 To 5/2013 zo dňa 23.10.2013 vyplýva, že XXXXX bol právoplatne odsúdený za pokračovací zločin prijímania úplatku podľa § 329 ods. 1 Tr. zák. na trest odňatia slobody vo výmere 3 rokov s podmienečným odkladom s probačným dohľadom na skúšobnú dobu 4 roky, ako aj trest zákazu činnosti vykonávať funkciu lekára v trvaní 2 rokov, peňažný trest vo výmere 3 000 €, ako aj náhradný trest odňatia slobody v prípade zmarenia výkonu peňažného trestu.

Po preskúmaní vyšetrovacieho spisu som zistila, že sú splnené podmienky na postup podľa § 215 ods. 3 Tr. por., pretože obvinený sa významnou mierou podieľal na objasnení korupcie a usvedčení páchateľa tohto trestného činu a záujem spoločnosti na objasnení takéhoto trestného činu prevyšuje záujem na trestnom stíhaní obvineného. 

Vzhľadom k tomu, že obvinený splnil zákonné podmienky na  postup podľa § 215 ods. 3 Tr. por., rozhodla som o zastavení trestného stíhania spolupracujúceho obvineného.

Poučenie:
Proti tomuto uzneseniu je prípustná sťažnosť, ktorú možno podať u prokurátora generálnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Simonová
prokurátorka